Seura: Ylen journalismia kohtaan poliittista painostusta hallintoneuvostossa - Keskisuomalainen
Kotimaa 01.02.2017 14:59
Seura: Ylen journalismia kohtaan poliittista painostusta hallintoneuvostossa
Asiaa käsittelee Seuran sivuille blogiaan tekevä vapaa toimittaja Jussi Korhonen.
Yleisradion journalismiin on kohdistunut poliittista painostusta Ylen hallintoneuvostosta, kertoo Seura. Jutun on kirjoittanut Seuran kotisivuilla olevaan Isän pikajuna -blogiinsa vapaa toimittaja Jussi Korhonen.
Hallintoneuvoston kokouspöytäkirjoista käy ilmi, että hallintoneuvostossa on puututtu jopa yksittäisiin Ylen juttuihin. Neuvoston jäseninä on kansanedustajia ja kaksi henkilöstön edustajaa.
Esimerkiksi helmikuun kokouksessa viime vuonna joku hallintoneuvoston jäsenistä sanoi, että Ylen on syytä muuttua, koska poliittinen kenttä on muuttunut. Pöytäkirjasta ei käy ilmi, kuka kommentin on sanonut, mutta kyse ei kuitenkaan ole henkilöstön edustajasta, joihin Korhosen mukaan viitataan pöytäkirjoissa nimellä.
Merkintä viitannee uutisointiin Terhi Kiemungin (ps.) kirjoituksesta, jossa hän kutsui virpomassa olleita lapsia "muslimipenskoiksi".
Syyskuussa hallintoneuvosto käsitteli niin sanottua Forssan tapausta. Hallintoneuvoston jäsen kysyi tuolloin, onko siihen puututtu, että "vain turvapaikanhakijoita (on) haastateltu".
Forssan tapaus viitannee elokuussa kaupungissa tapahtuneeseen kahakkaan, jossa ottivat yhteen kantasuomalaiset ja turvapaikanhakijat.
Jussi Korhosen blogikirjoitus löytyy täältä.
Perussuomalaisten kansanedustaja Ronkainen kysellyt Ylen jutuista hallintoneuvostossa